รักแท้หรือแค่ของเล่น
 เดือนนี้วันหยุดเยอะดีเหลือเกินค่ะ เทศกาลปีใหม่แบบไทยๆ ปีนี้สงกรานต์มีสีสันมากกว่าทุกปี ยิ่งได้กระแสจากละคร บุพเพสันนิวาส เราคงมีโอกาสเห็นคนไทยใส่ชุดไทยเล่นน้ำสงกรานต์กันหนาตา ได้ใช้เวลากับครอบครัว จะเดินทางไปไหนมาไหน ขอให้เดินทางด้วยความปลอดภัยนะคะ,เมื่ออาทิตย์ก่อนไปเดินสาย Club friday show on tour ที่พิษณุโลกค่ะ เช้าที่ ม.พิบูลสงคราม บ่ายที่ ม.นเรศวร ปัญหาความรักมากมายของวัยเรียน ในส่วนของตำราก็ว่ากันไป ในส่วนของหัวใจ จะวัยไหนๆ ก็ต้องรับมือ นับวันยิ่งเข้าใจว่า ปัญหาความรักแทบไม่ต้องแก้แค่ยอมรับ และหาวิธีคิดให้ชีวิตรอดตอนที่เขาไปกอดคนอื่นแล้วจริงๆ ไม่มีใครเก่งกว่าใครค่ะ เรื่องคนอื่นเราพูดง่าย และมักจะตายถ้าเป็นเรื่องตัวเองนี่คือเรื่องปกติ และบางปัญหา ไม่ได้เกิดขึ้นจากคนอื่นเสมอไป มันอยู่ที่ใจของเราเองนี่แหละ,หลายคำถามถ้าตอบหน้าไมค์ไม่ทัน เอามาตอบกันตรงนี้สลับกันไปนะคะ,หนูคบกับผู้ชายคนหนึ่งไม่นานหรอกค่ะ แต่หนูไม่เคยมีใครในชีวิตที่จะเปิดเผยเลยจึงอยากใช้ชีวิตกับเขาดู เพราะตอนนี้หนูอายุ 35 แล้วค่ะ แฟน 36 เราเจอกันแบบพรหมลิขิตหรือผู้ชายสรรหา คือผู้ชายโสดที่ไม่มีภาระผูกพันกับใคร เรียกว่ากินไปเรื่อยๆ (เจ้าชู้) แบบไม่ผูกพันผู้หญิงให้ก็เอา คงจ่ายได้แค่ค่าห้องกับค่าเหล้าของตัวเอง แปลกใจกับหนูใช่ไหมคะ ทั้งที่รู้แต่ก็ยังอยากเสี่ยง เขาก็พาหนูไปที่ห้อง อยู่ในบ้านเพื่อนเขา เขาก็ไม่มีใครเป็นตัวเป็นตนนะคะ หนูคิดว่าเขาคงเลือกหนูดูจากสิ่งที่เขาทำ โดยนิสัยทั่วไป หนูก็รู้อยู่แล้วว่าเขาเป็นคนอย่างไร,วันหนึ่งเขาเปลี่ยนโทรศัพท์ใหม่ค่ะ หนูเลยเอาเครื่องเก่าของเขามาใช้ แล้วหนูก็กลับมาทำงานต่างจังหวัดพร้อมโทรศัพท์ของเขา มันก็จะสามารถเข้าเฟซบุ๊กได้ หนูก็เห็นหมดค่ะที่เขาคุยกับใคร เขามีเพื่อนในเฟซบุ๊ก ที่ติดต่อกันนานแล้วเลยคุยกันนัดกันไปเปิดห้องค่ะ หนูควรทำอย่างไรดีคะ (เอาจริงๆ หนูก็ยังอยากมีเขาอยู่นะคะ)ช่วยแนะนำคำตอบให้หนูทีเถอะค่ะ ยิ่งเห็นยิ่งปวดใจ (ในเรื่องนี้ข้อความที่เขาคุยกับผู้หญิงทั่วไปจะลบทิ้งหมดแต่ข้อความที่คุยกับหนูเขาไม่เคยลบเลยค่ะ หนูก็เลยสำคัญตัวอีก ช่วยแนะนำด้วยนะคะ,น้องเอาความมั่นใจมาจากไหนจากผู้ชายที่เห็นผู้หญิงเป็นแค่เครื่องมือสนองตอบความต้องการทางกายของเขา แค่จ่ายค่าเหล้าได้ ใครเอาก็จัดให้ ทำไมถึงคิดว่าผู้ชายคนนี้จะเป็นหัวหน้าครอบครัวที่ดีของน้องนะ อยากเสี่ยงไม่ว่า แต่ต้องหาอะไรที่น่าเสี่ยงกว่านี้ น้องเอาอายุมากดดันตัวเอง 30 กว่าแล้ว ไม่เคยมีใครในชีวิตที่คิดจะเปิดเผยได้ เลยคว้าใครสักคน ด้วยเหตุผลว่าอยากมีแฟนเป็นตัวเป็นตนสักที แล้วคนๆ นี้ดีถึงขั้นนั้นแล้วหรือ? ไม่มีใครให้เปิดเผย ยังดีกว่าเปิดเผยเมื่อไหร่ เราจะเห็นภาพของผู้ชายคนหนึ่ง อยู่ในห้องคือแฟนเรา ออกนอกห้อง ก็ไปนอนกับคนอื่นแล้ว คุ้มไหมที่จะเสี่ยงกับคนแบบนี้ โสด เพื่อรอคนที่ใช่ ไม่ใช่ใครก็ได้ผ่านมาก็คว้าไว้ คนไม่ใช่ใบปลิว รับๆ มา แล้วไปทิ้งเอาข้างหน้า แบบนั้นไม่เสียอะไร แต่นี่ทั้งเสียใจและเสียตัว แถมไม่เคยอยู่ในหัวใจเขาด้วยซ้ำ คบไปขำๆ พาไปนอนห้องเพื่อน แล้วน้องหวังว่าจะได้เลื่อนเป็นแฟนเนี่ยนะ เขาจะเอาอะไรมาให้เกียรติเรา ในเมื่อเขายังเปิดห้องไปกับใครก็ได้ และเราก็ไปตามเงื่อนไขง่ายๆ ไม่ได้ยากไปกว่าใคร ถึงถามว่า เอาอะไรมามั่นใจว่าเขาเลือกเรา,สิ่งที่น้องเจอในโทรศัพท์ ไม่มีอะไรเซอร์ไพรส์ เขาบอกที่ไหนว่าเราเป็นแฟน เขาเคยใช้คำว่า รัก กับน้องไหม หรือเราก็แค่เป็นผู้หญิง 1 ในใครๆ ที่เขาอยากจะมีอะไรด้วยเมื่อไหร่ก็มา อยากลาก็หายไป ไม่มีค่าในสายตาใครๆ ยังไม่เท่าเราไม่ให้คุณค่ากับตัวของเราเองนะ คนนะคะไม่ใช่ตุ๊กตายาง ที่นอนด้วยแล้วจบไม่ต้องคบก็ได้ ไม่ต้องให้เกียรติใดๆ ความรักต้องไม่ใช่แบบนี้ รักใครต้องใช้เวลาในการดูใจ เพื่อให้แน่ใจว่า นี่คือพรหมลิขิตไม่ใช่ผีผลัก อยากได้ความรัก แต่เอาตัวเข้าแลก มันแปลกๆ ไหม น้องก็เห็นว่าเขาสามารถนอนกับใครๆ แบบไม่ต้องเอาหัวใจไปผูกไว้ซะคน,เขายังไม่อยากจริงจัง แต่เราหวังจะเป็นฝั่งเป็นฝา เขาอยากได้คนคั่นเวลา แต่เรามองหาพ่อของลูก มันไม่ถูกที่ ไม่ถูกทางไปหมดจ้ะ น้องบอกว่า จริงๆ ยังอยากมีเขา ต้องถามเขาด้วยว่าอยากมีเราหรือเปล่า เอาแต่ใจตัวเองฝ่ายเดียวไม่ได้ เขาแสดงออกอย่างชัดเจนว่า อยากมีเราไว้แค่ตรงไหน เราเองที่ให้ความหวังตัวเองร่ำไปว่าสุดท้ายเขาจะเลือกเรา,มีอยู่ศุกร์หนึ่งใน Club Friday น้องคงหนึ่งโทรฯเข้ามาเล่าให้ฟังว่า ตัวเองคบกับแฟนมา 5 ปี เขามีคนอื่นตลอด พอนอกใจ เมื่อรู้ตัวเมื่อไหร่เขาจะกลับมา น้องเลยเชื่อใจเสมอว่า ในที่สุด เธอจะเลือกฉัน เอาความมั่นใจมาจากไหนเช่นกัน คนที่นอกใจเราซ้ำแล้วซ้ำเล่า แปลว่ารักเราหรือ ในที่สุดตอนนี้ไปไม่กลับ หลับบ้านคนอื่น ฟื้นมาไม่มีเรา และเขายังไม่รู้สึกผิด น้องเสียใจถามว่าต้องทำยังไง? มีแต่ทำใจกับทำใจค่ะ เขาเสมอต้นเสมอปลาย นอกใจยังไงก็นอกใจอย่างนั้น เราเองก็ปักหลักจะอดทน หวังว่าจะมีตัวตนในสายตาคนเห็นแก่ตัวที่แคร์แต่หัวใจเขา แค่หวัง ก็พังตัวเองแล้ว น้องก็เช่นกัน,ปักใจกับคนรักสนุก ก็ต้องจมทุกข์กับการเป็นของเล่น ไม่มีวันที่เขาจะเห็นค่า ถ้าน้องยังเสียเวลา เฝ้าเรียกร้องหาความจริงใจ กับคนที่ยังไม่รักใครมากพอจะหยุด วันนี้ต่อให้อยากหลอกตัวเองแทบตาย หัวใจน้องยังไม่เชื่อแล้วเลย คงได้เวลาเห็นคุณค่าของตัวเองซะครั้งแล้วมั้ง ไม่ว่าเราจะอยู่หรือไป ดูไม่มีผลอะไรต่อใจเขา และไม่ว่าน้องหยุดหรือทน เขาก็มีคนไปนอนด้วยอยู่ร่ำไป ความสุขของเขาไม่ต้องหาจากเรา เช่นกัน ความสุขของเราคงไม่ต้องเอาไปผูกขาเขาไว้ เวลาเขาเดินไปทางไหนเลยเหยียบหัวใจของเราทุกที
เมื่ออาทิตย์ก่อนไปเดินสาย Club friday show on tour ที่พิษณุโลกค่ะ เช้าที่ ม.พิบูลสงคราม บ่ายที่ ม.นเรศวร ปัญหาความรักมากมายของวัยเรียน 
รักแท้,หลอกลวง,ปัญหาความรัก,คนดังนั่งเขียน,ดีเจพี่อ้อย